text: 18-årig alvorligt kvæstet – fløjet til hospital med lægehelikopter
  09 oktober 2019 kl. 07.21
  Nr. Hostrupvej var onsdag morgen og formiddag helt spærret ved Nr. Hostrup efter et alvorligt trafikuheld.
  Klokken 8.11 onsdag morgen fik Syd- og Sønderjyllands Politi en anmeldelse om et alvorligt trafikuheld på Nr. Hostrupvej ved Nr. Hostrup nær Rødekro.
  - En 18-årig mand på scooter er kommet alvorligt til skade, da han blev kørt ned af en bil, fortalte vagtchef hos Syd- og Sønderjyllands Politi, Søren Strægaard, til TV SYD.
  Søren Strægaard, vagtchef, Syd- og Sønderjyllands Politi: "Der er en lægehelikopter på stedet. Den flyver den 18-årige til Odense Universitetshospital."
  Som følge af ulykken var Nr. Hostrupvej helt spærret ved Nr. Hostrup, mens bilinspektøren arbejdede på stedet. Vejen var spærret det meste af morgenen og formiddagen, for at gøre undersøgelserne færdig. Først ved 11-tiden var der igen åbent for trafik.
  - Der er en lægehelikopter på stedet. Den flyver den 18-årige til Odense Universitetshospital, sagde Søren Strægaard, mens han opfordrede øvrige trafikanter til at vise hensyn.
  Lægehelikopteren på stedet var den tyske akutlægehelikopter fra Nibøl, der er en del af Region Syddanmarks akutberedskab. 
  Den 18-åriges forældre er underrettet.
  